พระพรหมเวที (สุเทพ ผุสฺสธมฺโม)

พระพรหมเวที (สุเทพ ผุสฺสธมฺโม) เป็นพระสงฆ์ชาวไทย ดำรงสมณศักดิ์เป็นพระราชาคณะเจ้าคณะรองชั้นหิรัญบัฏ ดำรงตำแหน่งทางพระสังฆาธิการเป็นอดีตที่ปรึกษาเจ้าคณะภาค 15 และอดีตเจ้าอาวาสวัดพระปฐมเจดีย์ราชวรมหาวิหาร จังหวัดนครปฐม

**ประวัติ**
พระพรหมเวที มีนามเดิมว่า สุเทพ นามสกุล บุษบก เกิดเมื่อวันที่ 30 กรกฎาคม พ.ศ. 2484 ณ บ้านเลขที่ 32 หมู่ที่ 5 ตำบลบ้านปราโมทย์ อำเภอบางคนที จังหวัดสมุทรสงคราม
อุปสมบทเมื่อวันที่ 24 มิถุนายน พ.ศ. 2504 ณ วัดปราโมทย์ อำเภอบางคนที จังหวัดสมุทรสงคราม โดย พระวิกรมมุนี (ผล อุปติสฺโส) เจ้าคณะจังหวัดสุพรรณบุรี วัดปราสาททอง เป็นพระอุปัชฌาย์ พระอาจารย์เล้ง ปทีโป วัดปราโมทย์ เป็นพระกรรมวาจาจารย์ พระครูสมุห์วรินทร์ วัดปราโมทย์ เป็นพระอนุสาวนาจารย์ ได้รับฉายาทางพระพุทธศาสนาว่า ผุสฺสธมฺโม ผุด-สะ-ทำ-โม
อุปสมบทแล้วจำพรรษาที่วัดปราสาททอง จังหวัดสุพรรณบุรี เพื่อรับการศึกษาพระธรรมวินัยจากพระอุปัชฌาย์ พรรษาแรกได้ศึกษาหลักสูตรธรรมวินัยแบบนวกภูมิ ศึกษาพระอภิธรรม และเรียนวิปัสสนากรรมฐาน จนสอบไล่ได้อภิธรรมชั้นมัชฌิมตรี เรียนจบอภิธรรม 9 ปริเฉท และสอบไล่ได้นักธรรมชั้นโท ในสำนักวัดปราสาททอง 
อยู่จำพรรษาที่วัดปราสาททอง เป็นเวลา 4 พรรษา ต่อมา พ.ศ. 2508 ย้ายมาศึกษาพระปริยัติธรรมแผนกบาลี ณ วัดพระปฐมเจดีย์ จังหวัดนครปฐม สอบได้เปรียญธรรม 9 ประโยค

**วิทยฐานะ**
พ.ศ. 2495 จบการศึกษาชั้นประถมศึกษาปีที่ 4  จากโรงเรียนวัดปราโมทย์พิศอาดราษฎร์บำรุง อำเภอบางคนที จังหวัดสมุทรสงคราม
*พ.ศ. 2508 สอบไล่ได้อภิธรรม ชั้นอภิธรรมิกะโท  ในสำนักเรียนวัดปราสาททอง จังหวัดสุพรรณบุรี
*พ.ศ. 2509 สอบไล่ได้นักธรรมชั้นเอก  สำนักเรียนวัดพระปฐมเจดีย์ จังหวัดนครปฐม
*พ.ศ. 2525 สอบไล่ได้เปรียญธรรม 9 ประโยค  สำนักเรียนวัดพระปฐมเจดีย์ จังหวัดนครปฐม
*พ.ศ. 2536 จบการศึกษาปริญญาโท พุทธศาสตรมหาบัณฑิต สาขาพระพุทธศาสนา จากมหาวิทยาลัยมหาจุฬาลงกรณราชวิทยาลัย

**เกียรติคุณพิเศษ**
พ.ศ. 2540 ได้รับถวายปริญญาเอก ศิลปศาสตรบัณฑิตกิตติมศักดิ์ (ศศ.บ.) จากสภาสถาบันราชภัฎนครปฐม
*พ.ศ. 2541 ได้รับถวายปริญญาเอก พุทธศาสตรดุษฎีบัณฑิตกิตติมศักดิ์ (พธ.ด.) จากสภามหาวิทยาลัยมหาจุฬาลงกรณราชวิทยาลัย
*พ.ศ. 2555 ได้รับถวายปริญญาเอก ศึกษาศาสตรดุษฎีบัณฑิตกิตติมศักดิ์ สาขาการศึกษาตลอดชีวิต และการพัฒนามนุษย์ (ศษ.ด.) จากสภามหาวิทยาลัยศิลปากร

**งานปกครอง**
พ.ศ. 2518 เป็นพระกรรมวาจาจารย์
*พ.ศ. 2520 เป็นผู้ช่วยเจ้าอาวาสพระอารามหลวงวัดพระปฐมเจดีย์ จังหวัดนครปฐม ตามพระบัญชาสมเด็จพระสังฆราช ที่ 28/2520
*พ.ศ. 2527 เป็นเลขานุการวัดพระปฐมเจดีย์ จังหวัดนครปฐม
*พ.ศ. 2530 เป็นพระอุปัชฌาย์
*พ.ศ. 2536 เป็นเจ้าอาวาสพระอารามหลวงวัดพระปฐมเจดีย์ จังหวัดนครปฐม  ตามพระบัญชาสมเด็จพระสังฆราช ที่ 1/2536
*พ.ศ. 2544 เป็นรองเจ้าคณะภาค 15  ตามพระบัญชาสมเด็จพระสังฆราช ที่ 1/2544
*พ.ศ. 2544 เป็นเจ้าคณะภาค 15 (จังหวัดราชบุรี เพชรบุรี สมุทรสงคราม ประจวบคีรีขันธ์)  ตามพระบัญชาสมเด็จพระสังฆราช ที่ 2/2544
*พ.ศ. 2561 เป็นผู้รักษาการแทนเจ้าคณะภาค 15
*พ.ศ. 2565 เป็นที่ปรึกษาเจ้าคณะภาค 15 (ตำแหน่งเกษียณอายุงานเนื่องจากมีอายุครบ 80 ปีบริบูรณ์)

**สมณศักดิ์**
 5 ธันวาคม พ.ศ. 2526 รับพระราชทานตั้งสมณศักดิ์ขึ้น เป็นพระราชาคณะชั้นสามัญเปรียญ ที่ พระศรีสุธรรมเมธี,สป.- 5 ธันวาคม พ.ศ. 2537 รับพระราชทานตั้งสมณศักดิ์ขึ้น เป็นพระราชาคณะชั้นราช ที่ พระราชสุธรรมเมธี ตรีปิฎกบัณฑิต มหาคณิสสร บวรสังฆาราม คามวาสี- 5 ธันวาคม พ.ศ. 2542 รับพระราชทานตั้งสมณศักดิ์ขึ้น เป็นพระราชาคณะชั้นเทพ ที่ พระเทพปริยัติมุนี  พุทธมหาเจดีย์วรกิจดิลก ตรีปิฎกบัณฑิต มหาคณิสสร บวรสังฆาราม คามวาสี- 5 ธันวาคม พ.ศ. 2547 รับพระราชทานตั้งสมณศักดิ์ขึ้น เป็นพระราชาคณะชั้นธรรมที่ พระธรรมปริยัติเวที ศีลาจารวิสุทธิ์  พุทธมหาเจติยปูชิต ตรีปิฎกบัณฑิต มหาคณิสสร บวรสังฆาราม คามวาสี- 5 ธันวาคม พ.ศ. 2557 โปรดเกล้าฯ สถาปนาสมณศักดิ์ขึ้น เป็นพระราชาคณะเจ้าคณะรองชั้นหิรัญบัฏ ที่ พระพรหมเวที ศีลาจารโสภณ วิมลปริยัติกิจประยุต พุทธมหาเจติยปูชิต ตรีปิฎกบัณฑิต มหาคณิสสร บวรสังฆาราม คามวาสี

**มรณภาพ**
พระพรหมเวที (สุเทพ ผุสฺสธมฺโม) มรณภาพ เมื่อวันพุธ ที่ 14 พฤษภาคม พ.ศ. 2568  เวลา 19.24 น. ณ โรงพยาบาลศิริราช ปิยมหาราชการุณย์ หลังรักษาตัวเนื่องจากอาพาธมานาน

**อ้างอิง**
หมวดหมู่:ภิกษุในสังกัดคณะสงฆ์มหานิกาย
หมวดหมู่:พระราชาคณะเจ้าคณะรอง
หมวดหมู่:เปรียญธรรม 9 ประโยค
หมวดหมู่:เจ้าอาวาส
หมวดหมู่:เจ้าคณะภาค 15
หมวดหมู่:ผู้ได้รับปริญญากิตติมศักดิ์จากมหาวิทยาลัยมหาจุฬาลงกรณราชวิทยาลัย
หมวดหมู่:ผู้ได้รับปริญญากิตติมศักดิ์จากมหาวิทยาลัยศิลปากร
หมวดหมู่:บุคคลจากอำเภอบางคนที
หมวดหมู่:ภิกษุจากจังหวัดสมุทรสงคราม
หมวดหมู่:ภิกษุจากจังหวัดนครปฐม